**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL KLAIPĖDOS MIESTO SAVIVALDYBĖS TARYBOS 2016 M. RUGSĖJO 27 D. SPRENDIMO NR. T2-247 „DĖL KLAIPĖDOS MIESTO TAUTINIŲ MAŽUMŲ TARYBOS PRIE KLAIPĖDOS MIESTO SAVIVALDYBĖS TARYBOS NUOSTATŲ PATVIRTINIMO“ PAKEITIMO**

1. **Sprendimo projekto esmė, tikslai ir uždaviniai.**

Klaipėdos miesto savivaldybės administracijos Kultūros skyrius, siekdamas patobulini Tautinių mažumų tarybos veiklos organizavimą, inicijuoja Tautinių mažumų tarybos nuostatų (toliau – nuostatų) pakeitimą.

1. **Projekto rengimo priežastys ir kuo remiantis parengtas sprendimo projektas.**

 Papildytas nuostatų 2 punktas. Šio pakeitimo priežastis yra siekis, kad Tautinių mažumų tarybos veikla nenutrūktų (išliktų teisėta) miesto tarybos rinkimų laikotarpiu (pagal dabar galiojančią tvarką, šios tarybos kadencija baigiasi su savivaldybės tarybos kadencija).

 Keičiant nuostatų 14 punktą bus formuojama optimaliausia tautinių mažumų bendruomenių interesams atstovaujančių nevyriausybinių organizacijų ir vietos savivaldos institucijų sudėtis.

 Siekiant paspartinti naujos kadencijos Tautinių mažumų tarybos veiklos pradžią (iškart po jos sudėties patvirtinimo Savivaldybės taryboje) 20,1 papunktyje nustatoma, kad Tautinių mažumų tarybos pirmininką ir jo pavaduoją iš Savivaldybės tarybos patvirtinto narių sąrašo išsirenka pati Tautinių mažumų taryba.

 Šis sprendimo projektas parengtas vadovaujantis Lietuvos Respublikos vietos savivaldos 18 straipsnio 1 dalimi.

1. **Kokių rezultatų laukiama.**

Patvirtinus naują Tautinių mažumų tarybos nuostatų redakciją bus patobulintas tarybos veiklos organizavimas.

1. **Sprendimo projekto rengimo metu gauti specialistų vertinimai.**

Rengiant šį sprendimo projektą specialistų vertinimų nebuvo gauta.

1. **Lėšų poreikis sprendimo įgyvendinimui.**

Nėra.

 **6. Išlaidų sąmatos, skaičiavimai, reikalingi pagrindimai ir paaiškinimai.**

Neteikiama

1. **Galimos teigiamos ar neigiamos sprendimo priėmimo pasekmės.**

Neigiamų pasekmių nenumatoma.

Pridedama:

1. Tautinių mažumų tarybos nuostatų lyginamasis variantas, 3 lapai.

Kultūros skyriaus vedėja Eglė Deltuvaitė